BMZ. Odeljenje Z35 25.10.2018. godine

**Postupak dodele ugovora za isporuku robe i usluga**

**za korisnike bespovratnih sredstava BMZ-a**

Izmena zbog stupanja na snagu Pravilnika o javnim nabavkama ispod praga (UVgO) od 02.09.2017. godine u vezi sa novom verzijom br. 3.1 ANBest-I i ANBest-P, Administrativnim odredbama (VV) uz član 44. Zakona o saveznom budžetu (BHO) od 12.06.2018. godine; ovim prestaje da važi 1. odeljak Pravilnika o javnim nabavkama i dodeli ugovora za usluge (VOL/A) od 20.11.2009. godine.

|  |  |
| --- | --- |
| 1. **Dodela ugovora u partnerskoj zemlji (od strane nosioca projekta)** | |
| **Vrednost naloga (bez poreza na dodatu vrednost)** | **Postupak dodele ugovora** |
| ≤ 1.000 EUR | Direktna dodela (član 14. UVgO) bez razmatranja ekonomičnosti i štedljivosti; dokumentovano ispitivanje tržišta/utvrđivanje cena nije neophodno (nema nabavke) |
| > 1.000 do ≤ 15.000 EUR | Nabavka sa pregovorima sa ili bez postupka nadmetanja (član 12. u vezi sa članom 8, stav 1. i 4. UVgO):  Za nadmetanje važi: tražiti od neograničenog broja preduzeća, a najmanje od tri podobna potencijalna ponuđača, da daju ponudu1 (član 12. stav 1, član 10. stav 1. i 2 UVgO).  Bez nadmetanja znači: razumljivo utvrđivanje cena (upit telefonom, odštampane cene sa interneta itd. od više ponuđača (član 12, stav 2. UVgO).  (Izuzeci: član 12, stav 3. UVgO – samo jedan ponuđač) |
| > 15.000 EUR | Ukoliko su u partnerskoj zemlji uobičajeni formalni postupci javne nabavke (posebno kod građevinskih radova i većih količina robe), treba se – ukoliko je to smisleno – oslanjati na te vrste postupaka, ako njihova primena za nevladine organizacije nije propisana kao obavezna.  Inače: Dodela ugovora kroz pregovore. Treba da se traži od najmanje tri podobna potencijalna ponuđača da pošalju pisanu ponudu. |
| 1Za formu i način slanja videti odredbe UVgO (između ostalog, član 38. I UVgO) |  |
| **2 Dodela ugovora na domaćem tržištu (Nemačka / EU preko primaoca bespovratnih sredstava), zbir bespovratnih sredstava manji od ili tačno 100.000 EUR** | |
| **Vrednost naloga (bez PDV)** | **Postupak dodele ugovora** |
| ≤ 1.000 EUR | Direktni nalog uzimajući u obzir ekonomičnost i štedljivost; dokumentovano ispitivanje tržišta/utvrđivanje cena nije neophodno (bez postupka nabavke) |
| > 1.000 do ≤ 15.000 EUR | Nabavka sa pregovorima sa ili bez postupka nadmetanja (član 12. u vezi sa članom 8, stav 1. i 4. UVgO):  Za nadmetanje važi: tražiti od neograničenog broja firmi, a najmanje od tri podobna potencijalna ponuđača da daju ponudu2 (član 12. stav 1, član 10. stav 1. i 2 UVgO).  Bez nadmetanja znači: razumljivo utvrđivanje cena (upit telefonom, odštampane cene sa interneta itd. od više ponuđača (član 12, stav 2. UVgO).  (Izuzeci: član 12, stav 3. UVgO – samo jedan ponuđač) |
| > 15.000 EUR | Ograničena nabavka bez nadmetanja (član 11. UVgO), tražiti od više ponuđača, u principu najmanje od tri podobna, potencijalna ponuđača da podnesu ponudu zajedno sa opisom usluge. |

2Za formu i način slanja videti odredbe UVgO (između ostalog, član 38 I UVgO).

|  |  |
| --- | --- |
| **3 Dodela ugovora na domaćem tržištu (Nemačka / EU preko primaoca bespovratnih sredstava), zbir bespovratnih sredstava iznad 100.000 EUR, odnosno primaoci bespovratnih sredstava koji potpadaju pod član 98. Zakona o zaštiti konkurencije (GWB), kao i u vezi sa br. 3.1. ANBest** | |
| **Vrednost naloga (bez PDV)** | **Postupak dodele ugovora** |
| ≤ 1.000 EUR | Direktni nalog (član 14. UVgO) uzimajući u obzir ekonomičnost i štedljivost; dokumentovano ispitivanje tržišta/utvrđivanje cena nije neophodno (bez postupka nabavke) |
| > 1.000 do ≤ 15.000 EUR | Nabavka sa pregovorima sa ili bez postupka nadmetanja (član 12. u vezi sa članom 8, stav 1. i 4. UVgO):  Za nadmetanje važi: tražiti od neograničenog broja firmi, a najmanje od tri podobna potencijalna ponuđača da daju ponudu3 (član 12. stav 1, član 10. stav 1. i 2 UVgO).  Bez nadmetanja znači: razumljivo utvrđivanje cena (upit telefonom, odštampane cene sa interneta itd. od više ponuđača (član 12, stav 2. UVgO).  (Izuzeci: član 12, stav 3. UVgO – samo jedan ponuđač) |
| > 15.000 EUR do ≤ 50.000 EUR | Ograničena nabavka bez takmičenja učesnika (član 11. UVgO), tražiti od više ponuđača, u principu najmanje od tri podobna, potencijalna ponuđača da podnesu ponudu zajedno sa opisom usluge. |
| > 50.000 do 221.000 EUR | Javna nabavka (član 9. UvgO) ili ograničena nabavka sa nadmetanjem (član 10. UVgO) (za formu i način slanja važi član 38. UvGO. |
| Od 221.000 EUR (prag za nabavku širom cele Evropske unije; stanje na dan: 01.01.2018. godine) | Postupak nabavke u celoj Evropskoj uniji u skladu sa Delom 4 Zakona o zaštiti konkurencije (GWB) i Pravilnika o javnim nabavkama (VgV). |

3Za formu i način slanja videti odredbe UVgO (između ostalog, član 38. I UVgO)

**Dokumentacija (osim kod direktnih naloga u skladu sa članom 14. UVgO)**: u skladu sa članom 6. UVgO postupak dodele ugovora mora od samog početka da bude stalno dokumentovan u tekstualnoj formi u skladu sa članom 126b. Građanskog zakonika (BGB) (bez službene zabeležbe o nabavci). Ova dokumentacija mora da sadrži, između ostalog, obrazloženje o potrebi nabavke (neophodnost nabavke), kao i obrazloženje odluke o dodeli ugovora za najekonomičniju ponudu.

U skladu sa br. 3.1 Opštih odredbi za dodelu bespovratnih sredstava za podsticanje projekata (ANBest-P) u vezi sa članom 44. Zakona o saveznom budžetu (BHO) važe sledeći **izuzeci** kod primene sledećih odredbi UVgO:

* Član 22. za raspodelu lotova,
* Član 28., stav 1, alineja 3 o objavljivanju odluka o dodeli naloga,
* Član 30. o objavljivanju nabavke,
* Član 38, stav 2. do 4. o formi i načinu slanja zahteva za učešćem u nabavci i ponuda,
* Član 44. o neobično niskim ponudama,
* Član 46. o obaveštavanju kandidata i ponuđača.